b'\n_START_ARTICLE_\nAornon\n_START_PARAGRAPH_\nAornon (gresk: \xe1\xbc\x8c\xce\xbf\xcf\x81\xce\xbd\xce\xbf\xce\xbd) var et orakel i antikkens Hellas som var lokalisert i Thesprotia i en grotte kalt for Kharonion (\xce\xa7\xce\xb1\xcf\x81\xcf\x8e\xce\xbd\xce\xb5\xce\xb9\xce\xbf\xce\xbd \xe1\xbc\x84\xce\xbd\xcf\x84\xcf\x81\xce\xbf\xce\xbd eller \xcf\x87\xce\xac\xcf\x83\xce\xbc\xce\xb1; \xc2\xabKharons grotte\xc2\xbb), i moderne tid gitt navn i latinisert utgave som Charonium (gruppe av grunnleggende partikler som best\xc3\xa5r av par av kvarker og antikvarker) og som ga fra seg giftig damp. _NEWLINE_Navnet p\xc3\xa5 grotten, Kharons grotte, reflekterte troen i gresk mytologi p\xc3\xa5 at det var inngangen til Hades eller til Tartaros, en s\xc3\xa6rskilt avgrunn i underverden. Kharon var navnet p\xc3\xa5 fergemannen som brakte de d\xc3\xb8de over elven Akheron (eller Styx) til underverden og til de d\xc3\xb8des bolig. _NEWLINE_I en egen versjon av myten reiste Orfeus til Aornon for \xc3\xa5 komme seg inn i underverden for \xc3\xa5 gjenvinne sin d\xc3\xb8de hustru Eurydike.'